OzLabs/hebrew-wiki-articles huggingface dataset:
סת' מולטון

סת' מולטון (באנגלית: Seth Moulton; נולד ב-24 באוקטובר 1978) הוא פוליטיקאי אמריקאי חבר המפלגה הדמוקרטית. מכהן כנציג המחוז השישי של מסצ'וסטס בבית הנבחרים של ארצות הברית.

==ביוגרפיה==
מולטון נולד בסיילם שבמסצ'וסטס וגדל במרבלהד. הוא הבכור משלושה ילדים של וילבור ולין, אביו הוא קתולי העוסק כעורך דין בתחום הנדל"ן ואמו פרוטסטנטית שעבדה כמזכירה רפואית. מולטון הוא פרוטסטנטי המשתייך לכנסייה המאוחדת של ישו . הוא למד בפנימיית פיליפס אקדמי והיה קפטן נבחרת החתירה של המוסד. ב-2001 סיים תואר ראשון בפיזיקה מאוניברסיטת הרווארד. 

לאחר הלימודים התנדב לשירות צבאי והתגייס לחיל הנחתים. הוא השלים קורס קצינים והוצב בגדוד הראשון של רגימנט הנחתים הרביעי בדיוויזיית הנחתים הראשונה. מולטון לחם עם יחידתו בפרוץ מלחמת עיראק ופלוגתו הייתה פלוגת הנחתים הראשונה שנכנסה לבגדאד. הוא שירת בצבא חמש שנים בהן נשלח פעם נוספת כמפקד מחלקת חי"ר לשירות בעיראק ופעמיים נוספות הוצב בעיראק כעוזרו של הגנרל דייוויד פטראוס, ושימש קצין קשר לשבטים המקומיים בדרום המדינה. בתום תפקיד זה השתחרר בדרגת קפטן. במהלך שירותו עוטר בכוכב הארד, לאחר שבקרב בעיר נג'ף באוגוסט 2004 הפגין אומץ לב תוך סיכון חיים בהכוונת אש לסיכול מתקפה שריתקה את מחלקתו. הוא עוטר גם במדליית ההוקרה של הנחתים על אומץ לבו במהלך קרב נסיריה במרץ 2003. מולטון נחשף לתקשורת מספר פעמים במהלך שירותו, תחילה כמרואיין בשדה הקרב במהלך הפלישה לבגדאד, אחר כך כמרואיין מבוקש בכלי תקשורות שונים וכאחד מגיבורי הסרט התיעודי "No End in Sight" שהיה מועמד ב-2008 לפרס אוסקר לסרט התיעודי הטוב ביותר. לאחר שירותו היה ממבקריה של מלחמת עיראק. 

לאחר שחרורו סיים ב-2011 תואר שני כפול במנהל עסקים ובמינהל ציבורי מאוניברסיטת הרווארד. 

ב-2014 התמודד בבחירות המקדימות של המפלגה הדמוקרטית למושב המחוז השישי של מסצ'וסטס בית הנבחרים מול ג'ון טיירני, שכיהן בתפקיד מ-1997. במהלך הבחירות זכה לתמיכתם של העיתונים הבוסטון גלוב ובוסטון הרלד וכן לתמיכתו של הגנרל בדימוס סטנלי מק'קריסטל. הוא ניצח בבחירות ברוב של 50.8% מקולות המצביעים לעומת 40.1% לטיירני. ובבחירות הכלליות גבר על מועמד המפלגה הרפובליקנית ריצ'רד טיסאיי ברוב של 54.5%. בבחירות ב-2016 נבחר לתקופת כהונה נוספת ללא תחרות, וב-2018 נבחר שוב ברוב של 65.2%.

הוא מכהן כחבר בוועדת התקציב ובוועדה לענייני הכוחות המזוינים. מולטון הוא ממתנגדיה של מנהיגת המפלגה הדמוקרטית והמיעוט בבית הנבחרים, ננסי פלוסי, וקרא להחליפה בחבר קונגרס מהדור הצעיר.

באפריל 2019 הודיע מולטון על כוונתו להתמודד בבחירות המקדימות לנשיאות ארצות הברית במפלגה הדמוקרטית 2020. הוא פרש מהמרוץ באוגוסט 2019 לאחר שלא צבר תמיכה מספקת.

מולטון נשוי לליז בורדמן והם הורים לבת אחת.

==קישורים חיצוניים==

* 

* [https://moulton.house.gov/ סת' מולטון] באתר בית הנבחרים
* 

==הערות שוליים==

קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית ממסצ'וסטס
קטגוריה:קצינים וחוגרים בחיל הנחתים של ארצות הברית
קטגוריה:מעוטרי כוכב הארד
קטגוריה:בוגרי אוניברסיטת הרווארד
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:מועמדים לנשיאות ארצות הברית ב-2020
קטגוריה:אמריקאים שנולדו ב-1978
הטבח בבית הספר למלאכה

הטבח בבית הספר למלאכה היה פיגוע ירי שהתרחש בבית הכנסת שב"בית הספר למלאכה" ביישוב כפר חב"ד, בא' באייר ה'תשט"ז, 11 באפריל 1956. בפיגוע נרצחו מדריך וארבעה תלמידים, תלמיד נוסף נפטר מפצעיו, וארבעה נוספים נפצעו קשה, מתוך עשרות פצועים. תמונות של סידורים מוכתמים בדם הופצו וגרמו זעזוע. על שם התלמידים שנרצחו הוקם דפוס בשם "יד החמישה", כתוצאה מכך מוכר הפיגוע גם בשם רצח יד החמישה.

== הפיגוע ==
אור לא' באייר ה'תשט"ז בשעה 8 בערב, עת היו התלמידים באמצע תפילת שמונה עשרה של ערבית בבית הכנסת שבתוך "בית הספר למלאכה", חדרו למתחם שלושה מחבלי פדאיון. האחד המתין ברכב, השני כיבה את החשמל והשלישי פתח ביריות. כמה מהנוכחים החלו להבריח את הילדים דרך החלונות. לאחר התקרית נמלטו שלושת המחבלים ולא נמצאו.

כשנדלק האור נמצאו מדריך וארבעה תלמידים שעמדו בסמוך לדלת, שוכבים הרוגים מתבוססים בשלוליות דם, וחמישה פצועים קשה. רק כעבור שעה באו כוחות ההצלה ופינו את הפצועים למרכז הרפואי בצריפין.

הנרצחים שמחה זילברשטרום (המדריך), ניסים עסיס ושלמה מזרחי נקברו בהר המנוחות, משה פרץ נקבר בבית העלמין שבעיר חיפה ואלברט אדרי בטירת הכרמל. כעבור זמן נפטר אחד הפצועים שנפצע קשה, תלמיד נוסף בשם עמוס אוזן, ונקבר בתל אביב.

== התייחסות והנצחה ==
שלושה ימים לאחר הפיגוע הגיעו לביקור בכפר חב"ד הרבנים הראשיים הרב יצחק אייזיק הלוי הרצוג והרב יצחק נסים לחזק את ידי התושבים. תחילה היו שנרתעו וחשבו לעזוב את היישוב, בסיום השבעה קבע הרבי מלובביץ' "תענית שעות" ואמר כי "במקום שהתגלתה מידת הדין, תתגלה מידת הרחמים", ועודד את התושבים לפתח ולהגדיל את היישוב.

במלאת שלושים לטבח, הונחה אבן פינה לבית דפוס והוצאת ספרים על שם הנרצחים, בשם "יד החמישה".
תקופה קצרה לאחר הפיגוע שלח הרבי מלובביץ' קבוצה של שלוחים, בהם הרב יהודא קרינסקי, לכפר חב"ד, כדי לחזק את התושבים אחרי האירוע הקשה.
כפר חב"ד, לאחר הפיגוע

שלושה ילדים, מניצולי הטבח, רואיינו בסרטו של הבמאי אילן אלדד "אנא ענה למכתבי".

==קישורים חיצוניים==

* 
* 
* 
* 
* 
* 
* 
* 
* 
* [https://col.org.il/news/19464 יובל לטבח בכפר חב"ד] באתר col
* [https://col.org.il/news/2617 טבח יד החמישה] באתר col
* [http://www.shturem.net/index.php?section=gallery&id=2045&lang=hebrew קטעי עיתונות על הרצח בכפר חב"ד] באתר שטורעם
*
*[https://col.org.il/news/19464 פרויקט מיוחד ב-COL: יובל לטבח בכפר-חב"ד], אתר col ניסן תשס"ו
* [https://www.youtube.com/watch?v=inCbCvesLRo סקירה אודות הטבח], JEM 
*[https://col.org.il/news/144202 "באפיסת כוחות סחבתי פצועים": הרב אשר קדוש מניצולי האסון משחזר]

הסרט "אנא, ענה למכתבי" באתר הקולנוע הישראלי
https://jfc.org.il/news_journal/48915-2/

== הערות שוליים ==

קטגוריה:ישראל: פיגועי ירי
קטגוריה:התקפות על בתי ספר בישראל
קטגוריה:רצח קטינים בישראל על רקע לאומני
קטגוריה:פיגועים במוסדות דת יהודיים
קטגוריה:מעשי טבח בישראל
קטגוריה:כפר חב"ד
קטגוריה:1956 בישראל
קטגוריה:פיגועי טרור בישראל ב-1956
אליצ'ה, נסיכת פארמה

אליצ'ה, נסיכת בורבון-פארמה (27 בדצמבר 1849 – 16 בנובמבר 1935), הייתה בתו של קרלו השלישי, דוכס פארמה ואשתו של פרדיננד הרביעי, הדוכס הגדול של טוסקנה.

==ביוגרפיה==
אליצ'ה נולדה ב-27 בדצמבר 1849 בפארמה, לקרלו השלישי, דוכס פארמה וללואיז מארי תרז, נסיכת ארטואה בתם של שארל פרדינן, דוכס ברי ומריה קרולינה, נסיכת נאפולי וסיציליה, דוכסית ברי.

בשנת 1854 נרצח אביה קרלו השלישי, דוכס פארמה, ואחיה רוברטו הראשון, דוכס פארמה עלה לשלטון במקומו, תוך שאמה משמשת כעוצרת. בשנת 1859 הודח רוברטו מתפקידו, והדוכסות צורפה לממלכת סרדיניה, כחלק מתהליך איחוד איטליה. אליצ'ה ומשפחתה גורשו על ידי ג'וזפה גריבלדי מהדוכסות, ועברו להתגורר בוונציה, שהייתה תחת שלטון האימפריה האוסטרית.

ב-11 בינואר 1868 התחתנה אליצ'ה עם פרדיננד הרביעי, הדוכס הגדול של טוסקנה, ממנו נולדו לה 10 ילדים. בשנת 1908 מת בעלה פרדיננד, וב-14 בנובמבר 1935 מתה אליצ'ה בשוורטברג באוסטריה.

==משפחתה==
ב-11 בינואר 1868 התחתנה אליצ'ה עם פרדיננד הרביעי, הדוכס הגדול של טוסקנה, ממנו נולדו לה 10 ילדים:
* לאופולד פרדיננד, ארכידוכס אוסטריה (1868–1935)
* לואיזה, ארכידוכסית אוסטריה (1870–1947)
* יוזף פרדיננד, ארכידוכס אוסטריה (1872–1942)
* פטר פרדיננד, ארכידוכס אוסטריה (1874–1948)
* היינריך פרדיננד סלבטור, ארכידוכס אוסטריה (1878–1969)
* אנה מריה תרזה, ארכידוכסית אוסטריה (1879–1961)
* מרגרטה, ארכידוכסית אוסטריה (1881–1965)
* גרמנה, ארכידוכסית אוסטריה (1884–1955)
* רוברט פרדיננד זלבטור, ארכידוכס אוסטריה (1885–1895)
* אגנס מריה, ארכידוכסית אוסטריה (1891–1945)

==אילן יוחסין==

==קישורים חיצוניים==

קטגוריה:בית בורבון
קטגוריה:ילידות 1849
קטגוריה:נפטרות ב-1935
מריה אנטוניה, נסיכת שתי הסיציליות

מריה אנטוניה, נסיכת שתי הסיציליות (באיטלקית: Maria Antonia Anna di Borbone-Due Sicilie; 19 בדצמבר 1814 – 7 בנובמבר 1898), הייתה בתו של פרנצ'סקו הראשון, מלך שתי הסיציליות ואשתו של לאופולד השני, הדוכס הגדול של טוסקנה.

==ביוגרפיה==
מריה אנטוניה נולדה ב-19 בדצמבר 1814 בפאלאצו דיי נורמני בפאלרמו, לפרנצ'סקו הראשון, מלך שתי הסיציליות ומריה איזבלה מספרד, בתם של קרלוס הרביעי, מלך ספרד ומריה לואיסה מפארמה. כמה חודשים לאחר לידתה חזרה משפחתה לנאפולי, ממנה ברחה מפני נפוליאון, ובשנת 1816 איחד אביה את ממלכת נאפולי וממלכת סיציליה לממלכת שתי הסיציליות.

בשנת 1830 מת אביו פרנצ'סקו הראשון, מלך שתי הסיציליות, ואחיה פרננדו השני, מלך שתי הסיציליות עלה לשלטון במקומו. ב-7 ביוני 1833 התחתנה מריה אנטוניה עם בן דודה לאופולד השני, הדוכס הגדול של טוסקנה, ממנו נולדו לה 10 ילדים. במהלך מהפכות אביב העמים נאלצו מריה אנטוניה ולאופולד לעזוב את פירנצה, אולם הוחזרו לבסוף בלחץ אוסטרי.

כאשר הכריזו צרפת בראשות נפוליאון השלישי, ממלכת סרדיניה ופיימונטה מלחמה על אוסטריה באפריל 1859 (מלחמת אוסטריה-סרדיניה), קבע לאופולד מדיניות נייטרלית ולא מנע ממתנדבים טוסקניים להצטרף למלחמה נגד אוסטריה. מפלגת העם דרשה את התפטרותו של לאופולד ואת הכרתו הפומבית במטרה של איחוד איטליה. לאופולד סירב לעשות זאת וב-27 באפריל סולק יחד עם משפחתו מפירנצה, ללא אלימות, לבולוניה, שם השתכנה המשפחה בחסות האפיפיור. ב-21 ביולי ויתר לאופולד על כתרו לטובת בנו פרדיננד הרביעי, הדוכס הגדול של טוסקנה, שלא יישם בפועל את שלטונו.

לאחר מכן התגוררה המשפחה באוסטריה, ובשנת 1870 מת בעלה לאופולד. בשנת 1898 נולדה למריה אנטוניה בת נינה, וב-7 בנובמבר אותה שנה מתה מריה אנטוניה בגמונדן.

==משפחתה==
ב-7 ביוני 1833 התחתנה מריה אנטוניה עם לאופולד השני, הדוכס הגדול של טוסקנה, ממנו נולדו לה 10 ילדים:
* מריה איזבלה, ארכידוכסית אוסטריה (1834 -1901)
* פרדיננד הרביעי, הדוכס הגדול של טוסקנה (1835–1908)
* מריה תרזה, ארכידוכסית אוסטריה (1836–1838)
* מריה כריסטינה, ארכידוכסית אוסטריה (1838–1849)
* קרל סלבטור, ארכידוכס אוסטריה (1839–1892)
* מריה אנה, ארכידוכסית אוסטריה (1840–1841)
* ריינר, ארכידוכס אוסטריה (1842–1844)
* הארכידוכסית מריה לואיזה מאוסטריה, נסיכת טוסקנה (1845–1917)
* לודוויג סלבטור, ארכידוכס אוסטריה (1847–1915), היה מחלוצי המחקר של איי הים התיכון
* יוהאן סלבטור, ארכידוכס אוסטריה (1852–1890) - דווח כנעדר בעת טביעת ספינתו בדרך לארגנטינה

==אילן יוחסין==

==קישורים חיצוניים==

קטגוריה:בית בורבון
קטגוריה:ילידות 1814
קטגוריה:נפטרות ב-1898
קרולינה, נסיכת פארמה

קרולינה, נסיכת פארמה (באיטלקית: Carolina di Borbone-Parma; 22 בנובמבר 1770 - 1 במרץ 1804), הייתה בתו של פרדיננדו, דוכס פארמה ואשתו של מקסימיליאן, נסיך הכתר של סקסוניה.

==ביוגרפיה==
קרולינה נולדה בפארמה ב-22 בנובמבר 1770, לפרדיננדו, דוכס פארמה, ומריה אמליה, ארכידוכסית אוסטריה, בתם של פרנץ הראשון, קיסר האימפריה הרומית הקדושה ומריה תרזה. בשנת 1778 נפל אחיה לודוביקו על שולחן שיש בעת ששיחק עמה וחטף זעזוע מוח, מה שגרם לו לחלות באפילפסיה.

בסוף שנות ה-80 ביקרו קרולינה ומשפחתה בסקסוניה, שם פגשה את מקסימיליאן, נסיך סקסוניה, אחיו של פרידריך אוגוסט השלישי, הנסיך הבוחר מסקסוניה והתאהבה בו. ב-22 באפריל 1792 התחתנו השניים, ונישואיהם מתוארים כמאושרים והרמוניים, ואף נולדו להם 7 ילדים.

ב-1 במרץ 1804 מתה קרולינה בדרזדן מקדחת, ולאחר מותה התחתן בעלה עם אחייניתה מריה לואיזה קרלוטה, נסיכת פארמה.

==משפחתה==
ב-22 באפריל 1792 התחתנה קרולינה עם מקסימיליאן, נסיך הכתר של סקסוניה, בנו של פרידריך כריסטיאן, הנסיך הבוחר מסקסוניה, ממנו היו לה 7 ילדים:
* אמליה, נסיכת סקסוניה (1794–1870)
* מריה פרדיננדה, נסיכת סקסוניה (1796–1865), התחתנה עם פרדיננד השלישי, הדוכס הגדול של טוסקנה
* פרידריך אוגוסט השני, מלך סקסוניה (1797–1854)
* קלמנס, נסיך סקסוניה (1798–1822)
* מריה אנה, נסיכת סקסוניה (1799–1832), התחתנה עם לאופולד השני, הדוכס הגדול של טוסקנה
* יוהאן, מלך סקסוניה (1801–1873)
* מריה יוזפה אמליה, נסיכת סקסוניה (1803–1829), התחתנה עם פרננדו השביעי, מלך ספרד

==אילן יוחסין==

==קישורים חיצוניים==

קטגוריה:בית בורבון
קטגוריה:ילידות 1770
קטגוריה:נפטרות ב-1804
מקסימיליאן, נסיך הכתר של סקסוניה

מקסימיליאן, נסיך הכתר של סקסוניה (בגרמנית: Prinz Maximilian von Sachsen; 13 באפריל 1759 – 3 בינואר 1838), היה אביהם של פרידריך אוגוסט השני, מלך סקסוניה ויוהאן, מלך סקסוניה.

==ביוגרפיה==
מקסימיליאן נולד ב-13 באפריל 1759 בדרזדן שהייתה חלק מנסיכות הבוחר מסקסוניה, לפרידריך כריסטיאן, שהיה מאוחר יותר הנסיך הבוחר מסקסוניה, ולמריה אנטוניה, דוכסית בוואריה, בתו של קרל השביעי, קיסר האימפריה הרומית הקדושה.

ב-22 באפריל 1792 התחתן מקסימיליאן עם קרולינה, נסיכת פארמה, בתם של פרדיננדו, דוכס פארמה, ומריה אמליה, ארכידוכסית אוסטריה, ממנה היו לו 7 ילדים. לאחר מותה התחתן מקסימיליאן ב-15 באוקטובר 1825 עם אחייניתה מריה לואיזה קרלוטה, נסיכת פארמה, בתם של לודוביקו הראשון, מלך אטרוריה ומריה לואיסה, דוכסית לוקה.

בשנת 1827 מת אחיו פרידריך אוגוסט הראשון, מלך סקסוניה, ואחיו אנטון, מלך סקסוניה עלה לשלטון במקומו, ומכיוון שלא היו לו ילדים, הפך מקסימיליאן לנסיך הכתר. אחרי מהפכת יולי בצרפת בשנת 1830, החלו בסתיו הפגנות אף בסקסוניה, בעיקר נגד החוקה הישנה. כתוצאה מההפגנות, ויתר מקסימיליאן על זכותו לרשת את המלוכה, לטובת בנו פרידריך אוגוסט.

בשנת 1836 מת אחיו אנטון בדרזדן, ובמקומו עלה לשלטון בנו פרידריך אוגוסט השני, מלך סקסוניה, וב-3 בינואר 1838 מת מקסימיליאן בדרזדן.

==משפחתו==
ב-22 באפריל 1792 התחתן מקסימיליאן עם קרולינה, נסיכת פארמה, בתם של פרדיננדו, דוכס פארמה, ומריה אמליה, ארכידוכסית אוסטריה, ממנה היו לו 7 ילדים:
* אמליה, נסיכת סקסוניה (1794–1870)
* מריה פרדיננדה, נסיכת סקסוניה (1796–1865), התחתנה עם פרדיננד השלישי, הדוכס הגדול של טוסקנה
* פרידריך אוגוסט השני, מלך סקסוניה (1797–1854)
* קלמנס, נסיך סקסוניה (1798–1822)
* מריה אנה, נסיכת סקסוניה (1799–1832), התחתנה עם לאופולד השני, הדוכס הגדול של טוסקנה
* יוהאן, מלך סקסוניה (1801–1873)
* מריה יוזפה אמליה, נסיכת סקסוניה (1803–1829), התחתנה עם פרננדו השביעי, מלך ספרד

== אילן יוחסין ==

==קישורים חיצוניים==

* 

קטגוריה:אבירי מסדר גיזת הזהב
קטגוריה:בית וטין
קטגוריה:אבירי מסדר העיט הלבן
קטגוריה:גרמנים שנולדו ב-1759
קטגוריה:גרמנים שנפטרו ב-1838
מריה אנה, נסיכת סקסוניה

מריה אנה, נסיכת סקסוניה (בגרמנית: Marie Anna, Prinzessin von Sachsen; 15 בנובמבר 1799 – 24 במרץ 1832), הייתה אחותם של פרידריך אוגוסט השני, מלך סקסוניה ויוהאן, מלך סקסוניה, ואשתו של לאופולד השני, הדוכס הגדול של טוסקנה.

==ביוגרפיה==
מריה אנה נולדה ב-15 בנובמבר 1799 בדרזדן שהייתה חלק מנסיכות הבוחר מסקסוניה, למקסימיליאן, נסיך סקסוניה, ולקרולינה, נסיכת פארמה, בתם של פרדיננדו, דוכס פארמה ומריה אמליה, ארכידוכסית אוסטריה.

ב-16 בנובמבר 1817 התחתנה מריה אנה עם לאופולד השני, הדוכס הגדול של טוסקנה, ממנו נולדו לה 3 בנות. מריה אנה גילתה עניין בשירה ובציורים עתיקים, ואף ייסדה עם בעלה את פנימיית הבנות הראשונה בפירנצה. בשנת 1832 נדבקה מריה אנה מבתה אוגוסטה פרדיננדה בשחפת, וב-24 במרץ מתה בפיזה בגיל 32. לאחר מותה התחתן בעלה שוב, עם מריה אנטוניה, נסיכת שתי הסיציליות.

==משפחתה==
ב-16 בנובמבר 1817 התחתנה מריה אנה עם לאופולד השני, הדוכס הגדול של טוסקנה, ממנו נולדו לה 3 בנות:
* מריה קרולינה, ארכידוכסית אוסטריה (1822–1841)
* אוגוסטה פרדיננדה, ארכידוכסית אוסטריה (1825–1864), התחתנה עם לואיטפולד, הנסיך העוצר של בוואריה
* מריה מקסימיליאנה טקלה, ארכידוכסית אוסטריה (1827–1834)

== אילן יוחסין ==

==קישורים חיצוניים==

* 

קטגוריה:בית וטין
קטגוריה:ילידות 1799
קטגוריה:נסיכות
קטגוריה:נפטרות ב-1832
ג'ון סטיוארט בל

ג'ון סטיוארט בל (באנגלית: John Stewart Bell; 28 ביוני 1928 - 1 באוקטובר 1990) היה פיזיקאי מצפון אירלנד שפיתח את התאוריה שבמרכזה משפט בל ואי שוויוני בל, תאוריה חשובה במכניקת הקוונטים ביחס לפרשנויות השונות שלה.

== ביוגרפיה ==
ג'ון בל נולד בבלפסט שבצפון אירלנד.

== משפט בל ==
בשנת 1964 פרסם בל מאמר תחת הכותרת: "על פרדוקס איינשטיין פודולסקי רוזן" בו הוא גזר את אי שוויוני בל. מתאוריה זו עולה כי תאוריות של משתנים חבויים במכניקת הקוונטים אפשריות רק אם נוותר על עיקרון הלוקליות, כלומר רק אם השפעה מרחוק באופן מידי (יותר ממהירות האור) אפשרית.

== קישורים חיצוניים ==

* 

קטגוריה:ערכים שבהם תבנית בריטניקה אינה מתאימה
קטגוריה:זוכי מדליית יוז
קטגוריה:זוכי פרס דני היינמן לפיזיקה מתמטית
קטגוריה:בוגרי אוניברסיטת המלכה בבלפסט
קטגוריה:בוגרי אוניברסיטת ברמינגהאם
קטגוריה:פיזיקאים בריטים
קטגוריה:בריטים שנולדו ב-1928
קטגוריה:בריטים שנפטרו ב-1990
ריצ'רד ברקנרידג'

ריצ'רד פ. ברקנרידג (באנגלית: Richard P. Breckenridge) הוא קצין בדימוס בדרגת תת-אדמירל בצי ארצות הברית. בתפקידו האחרון שירת כסגן מפקד פיקוד כוחות הצי.

==ביוגרפיה==
ברקנרידג' גדל במארשפילד שבמסצ'וסטס. ב-1982 סיים תואר ראשון בהנדסת אווירונאוטיקה מהאקדמיה הימית של ארצות הברית, התגייס לצי והוכשר כקצין צוללות.

שירת בצוללת התקיפה "האמרהד", בשנים 1990–1993 שירת בצוללת הטילים הבליסטים "פלורידה" ובשנים 1995–1997 שימש סגן מפקד צוללת התקיפה "פילדלפיה". מינואר 2001 עד פברואר 2004 פיקד על צוללת צוללת התקיפה "ממפיס", במהלך שירותו הוצבה הצוללת במפרץ הפרסי משך שישה חודשים בתמיכה ל"מבצע חופש לעיראק". בהמשך שירותו פיקד על פלגת הצוללת הרביעית ובאוגוסט 2011 מונה למפקד קבוצת הצוללות השנייה.

תפקידי המטה שלו כללו בין היתר עוזר למזכיר ההגנה., עוזר למנהל תוכנית ההנעה הגרעינית של הצי, ראש מטה אגף משאבים ומבנה הכוח במטות המשולבים, סגן ראש מחלקת לוחמת הצוללות וראש מחלקת לחימה תת-ימית במטה הצי. בינואר 2014 מונה לראש מחלקת שילוב לוחמה במטה הצי.

בספטמבר 2015 קודם לדרגת תת-אדמירל מונה לסגן מפקד פיקוד כוחות הצי. הוא שירת בתפקיד עד נובמבר 2017.

לאחר פרישתו מונה לסגן נשיא לענייני פרויקטי הצי וחיל הנחתים בחברת נורת'רופ גראמן.

ברקנרידג' בעל תואר שני בהנדסת אקוסטיקה ובהנדסת אלקטרוניקה מבית הספר של הצי ללימודים מתקדמים.

==קישורים חיצוניים==

*[http://www.navy.mil/navydata/bios/navybio.asp?bioID=518 ביוגרפיה] באתר צי ארצות הברית
*[http://www.navsource.org/archives/08/08691.htm ביוגרפיה] באתר navsource.org
==הערות שוליים==

קטגוריה:אדמירלים בצי ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של הצי
קטגוריה:צוללנים אמריקאים
סטודיבייקר אוואנטי

סטודיבייקר אוואנטי
סטודיבייקר אוואנטי (באנגלית: Studebaker Avanti) היא מכונית פאר בתצורת קופה, 2 דלתות, 4 מקומות ישיבה, אשר יוצרה על ידי יצרנית כלי הרכב האמריקאית, סטודיבייקר בין השנים 1962–1963.

סך הכול יוצרו 6,060 יחידות.

תאוצת ה-"סטודיבייקר אוואנטי" בין 0-100 קמ"ש - פחות מ-8.0 שניות.
 
סטודייביקר אוואנטי

== תמונות ==
<gallery>
קובץ:1963 Studebaker Avanti gold at Concord University.JPG| סטודיבייקר אוואנטי, שנת 1963
קובץ:1963 Studebaker Avanti (7573226684).jpg| סטודיבייקר אוואנטי, שנת 1963
קובץ:Flickr - DVS1mn - 63 Studebaker Avanti (1).jpg| סטודיבייקר אוואנטי, שנת 1963
קובץ:1964 Studebaker Avanti (4788792171).jpg|סטודיבייקר אוואנטי, שנת 1964
קובץ:1963 Studebaker Avanti with 4-speed in white 04of12.jpg|סטודיבייקר אוואנטי, שנת 1963
קובץ:Flickr - DVS1mn - 63 Studebaker Avanti R3 (1).jpg| סטודיבייקר אוואנטי
קובץ:1963 Studebaker Avanti with 4-speed in white 09of12.jpg| סטודיבייקר אוואנטי, שנת 1963 - מבט לתא הנהג
קובץ:1963 Studebaker Avanti with 4-speed in white 11of12.jpg|סטודיבייקר אוואנטי, שנת 1963 - מבט למושב האחורי
קובץ:1963 Studebaker Avanti with 4-speed in white 12of12.jpg| סטודיבייקר אוואנטי, שנת 1963 - מבט לתא הנוסעים
</gallery>

==ראו גם==

==קישורים חיצוניים==

קטגוריה:מכוניות קופה
קטגוריה:דגמי מכוניות שהושקו ב-1962
אוואנטי
קטגוריה:מכוניות אמריקאיות
רוברט ברק

רוברט פ. ברק (באנגלית: Robert P. Burke) הוא קצין בדימוס בדרגת אדמירל בצי ארצות הברית. בתפקידו האחרון כיהן כמפקד כוחות הצי בפיקוד אירופה ואפריקה.

==ביוגרפיה==
ברק גדל בפורטיג' שבמישיגן. הוא בעל תואר ראשון בהנדסת אלקטרוניקה מאוניברסיטת מערב מישיגן ותואר שני בהנדסת אלקטרוניקה מאוניברסיטת מרכז פלורידה. 

שירת בצוללות הטילים הבליסטים "פון שטויבן", ו"מרילנד" ובצוללת התקיפה "ברמרטון". מנובמבר 2002 עד אוגוסט 2005 פיקד על צוללת התקיפה "המפטון", בתקופת שירותו הוצבה הצוללת במשימות בים התיכון וכן השתתפה בפעילות מתחת לקוטב הצפוני. על שירותו זכה מטעם הצי בפרס ע"ש ג'ק דרבי למנהיגות ובפרס למנהיגות ע"ש ג'יימס סטוקדייל. בהמשך שירותו פיקד על פלגת פיתוח הצוללות 12. 

תפקיד מטה שלו כללו בין היתר מדריך וראש מחלקת הנדסת אלקטרוניקה בבית הספר להנעה גרעינית של הצי, חבר בצוות הערכה בשייטת הצוללות של הצי האטלנטי, סגן ראש מחלקת תכנון בפיקוד הכוחות השלובים, ראש מחלקת הנעה גרעינית בצוללות וקצין אג"ם בפיקוד כוחות הצי. 

כקצין בדרגות האדמירל, שימש סגן מפקד הצי השישי של ארצות הברית, קצין אג"ם של כוחות הצי באירופה ובאפריקה, מפקד קבוצת הצוללות השמינית וראש תחום תוכניות ומדיניות כוח אדם במטה הצי.

במאי 2016 מונה לראש אגף כוח האדם במטה הצי. ביוני 2019 קודם לדרגת אדמירל ומונה לסגן ראש המבצעים הימיים הוא כיהן עד לשנת 2020 כאשר ויליאם לסצ'ר החליף אותו. ביולי 2020 מונה למפקד כוחות הצי באירופה ובאפריקה. הוא כיהן בתפקיד עד יוני 2022 כאשר במקומו מונה סטיוארט מונץ'.

==קישורים חיצוניים==

*[http://www.navy.mil/navydata/bios/navybio.asp?bioID=681 ביוגרפיה] באתר צי ארצות הברית

==הערות שוליים==

קטגוריה:אדמירלים בצי ארצות הברית
קטגוריה:אמריקאים מעוטרי אות לגיון ההצטיינות
קטגוריה:צוללנים אמריקאים
קטגוריה:מעוטרי מדליית השירות המצוין של הצי
קטגוריה:בוגרי אוניברסיטת מרכז פלורידה
קטגוריה:אמריקאים שנולדו ב-1961
סטודיבייקר סילבר הוק

סטודיבייקר סילבר הוק (באנגלית: Studebaker Silver Hawk) היא מכונית סלון בתצורת קופה, 2 דלתות, אשר יוצרה על ידי יצרנית כלי הרכב האמריקאית, סטודיבייקר בין השנים 1957–1959.

תרגום "Silver Hawk" לעברית: "נץ הכסף".

== סדרת הוק ==
* Studebaker Flight Hawk ( שנת 1956)
* Studebaker Golden Hawk (בין השנים 1956-1958)
* Studebaker Silver Hawk (בין השנים 1957-1959)
* Studebaker Gran Turismo Hawk (בין השנים 1962-1964)

==סטודיבייקר הוק==
בין השנים 1960-1961 פותח הדגם סטודיבייקר הוק, אשר התבסס על הדגם הקודם סטודיבייקר סילבר הוק וכמעט היה זהה לקודמו, ולדגם סטודיבייקר גולדן הוק.

== תמונות ==
<gallery mode="packed" heights="150">
קובץ:1957 Studebaker Silver Hawk.jpg| סטודיבייקר סילבר הוק, שנת 1957
קובץ:1958 Studebaker Silver Hawk Coupe.jpg| סטודיבייקר, שנת 1958
קובץ:1960 Studebaker Silver Hawk.jpg|סטודיבייקר, שנת 1960
קובץ:Flickr - DVS1mn - 57 Studebaker Silver Hawk.jpg| סטודיבייקר, שנת 1957
</gallery>
==ראו גם==

==קישורים חיצוניים==

קטגוריה:מכוניות קופה
קטגוריה:מכוניות סלון
קטגוריה:דגמי מכוניות שהושקו ב-1957
סילבר הוק
קטגוריה:מכוניות אמריקאיות
פיקוד כוחות צי ארצות הברית

פיקוד כוחות צי ארצות הברית (באנגלית: United States Fleet Forces Command) בעבר הצי האטלנטי (United States Atlantic Fleet) הוא פיקוד האחראי על אימון, הכשרה והקצאת כוחות ימיים לפיקודים הקרבים המאוחדים, ותמיכה בפעילות פיקוד צפון והפיקוד האסטרטגי של ארצות הברית.

==היסטוריה==
הפיקוד נוסד כצי האטלנטי בינואר 1906 על ידי נשיא ארצות הברית תאודור רוזוולט, בעקבות המלחמה עם ספרד בהם השתלטה ארצות הברית על מושבותיה של ספרד בים הקריבי ובאוקיינוס השקט. למפקדו הראשון של הצי מונה תת-אדמירל רובלי אוונס. ב-1907 הוביל אוונס 16 מספינות הצי במסע סביב העולם שזכה לכינוי "הצי הלבן הגדול". 

ב-1923 אורגן מחדש הצי במסגרת כוח הסיור של צי ארצות הברית. באפריל 1941 הוקם הצי מחדש כצי האטלנטי והשתתף במלחמת העולם השנייה. לאחר המלחמה נוסד הפיקוד האטלנטי כפיקוד קרבי מאוחד ומפקדו היה גם מפקד הצי האטלנטי ומ-1952 שימש גם המפקד העליון של כוחות נאט"ו באוקיינוס האטלנטי. 

בעקבות חוק גולדווטר-ניקולס ב-1985 והארגון מחדש של מחלקת ההגנה, הופרד הפיקוד על הפיקוד האטלנטי מהפיקוד על הצי האטלנטי. באוקטובר 2001 הוחלט על הקמת פיקוד חדש בשם פיקוד כוחות הצי שמפקדו יהיה מפקד הצי האטלנטי, ויהיה אחראי על איוש, ציוד, הכשרה ואימון צי ארצות הברית. לאחר הקמת פיקוד צפון של ארצות הברית נקבע שהצי האטלנטי יהיה אחראי לאימונים ולמבצעיים הימים בגזרת הפיקוד. 

מאוקטובר 2006 בוטל השם הצי האטלנטי והפיקוד נותר כפיקוד כוחות הצי.

==ארגון והרכב==
תחת הפיקוד פועלים למעלה מ-125 אוניות, 1,000 מטוסים ו-103,000 אנשים.

הפיקוד מורכב ממספר יחידות פונקציונליות:
*כוח האוויר האטלנטי (Naval Air Force Atlantic)
*כוח הצוללות האטלנטי (COMSUBLANT)
*כוח האוניות האטלנטי (COMNAVSURFLANT)
*פיקוד המשלוח הקרבי של הצי (Navy Expeditionary Combat Command)
*כוח הסייבר של הצי (U.S. Navy Cyber Forces)

==קישורים חיצוניים==

* 

קטגוריה:יחידות צי ארצות הברית
קטגוריה:פיקוד צפון של ארצות הברית
סטודיבייקר דיקטטור

סטודיבייקר דיקטטור, שנת 1935
סטוביקייר דיקטטור (באנגלית: Studebaker Dictator) היא מכונית משפחתית, 4 דלתות, אשר יוצרה על ידי יצרנית כלי הרכב האמריקאית, סטודיבייקר בין השנים 1927–1937. בנוסף, הדגם יוצר גם בתצורת קופה, 2 דלתות.

בתחילת שנות ה-30 של המאה העשרים עבר דגם "סטודיבייקר דיקטטור" מתיחת פנים יסודית, אשר כללה שנוי של כל המרכב והמארז.

==תצורות "סטודיבייקר דיקטטור"==
* 2 דלתות (קופה)
* 4 דלתות (3 חלונות צד)

== דיקטטור שונה לדירקטור==
הדגם יוצא למספר מדינות ב-אירופה כולל מספר מונרכיות, שם נתקלו מנהלי חברת "סטודיביקייר" בבעיה עם שם הדגם, דיקטטור, ונאלצו לשנותו ל"דירקטור".

סטודייביקר דיקטטור, 2 דלתות, שנת 1927 

== תמונות ==
<gallery>
1927 Studebaker Dictator (4603902391).jpg|סטודיבייקר דירקטור, שנת 1927
1929 Blue Studebaker.jpg| סטודיבייקר דירקטור, שנת 1929
1927 Studebaker-4 (4622235681).jpg|סטודיבייקר דירקטור, שנת 1927
1935 Studebaker (14288679855).jpg|סטודיבייקר דירקטור, שנת 1935
1936 Studebaker Dictator Six (5087378245).jpg|סטודיבייקר דירקטור, 2 דלתות, סוג 6 שנת 1936
1936 Studebaker Dictator Six (5087974978).jpg|סטודיבייקר דירקטור, סוג 6 שנת 1936
1936 Studebaker Dictator Six (5087376469).jpg|סטודיבייקר דירקטור, סוג 6 שנת 1936
1937 Studebaker Dictator (4806308916).jpg|סטודיבייקר דירקטור, שנת 1937
Studebaker Dictator Cruising 4-Door Sedan 1937.jpg|סטודיבייקר דירקטור, 4 דלתות, שנת 1937
Studebaker-dictator-coupe-1937.jpg| סטודיבייקר דיקטטור קופה, שנת 1937
</gallery>

==ראו גם==

==קישורים חיצוניים==

קטגוריה:מכוניות משפחתיות
קטגוריה:מכוניות קופה
קטגוריה:דגמי מכוניות שהושקו ב-1927
דיקטטור
אוגוסטה פרדיננדה, ארכידוכסית אוסטריה

אוגוסטה פרדיננדה, ארכידוכסית אוסטריה (בגרמנית: Auguste Ferdinande von Österreich; 1 באפריל 1825 – 26 באפריל 1864), הייתה בתו של לאופולד השני, הדוכס הגדול של טוסקנה, ואמו של לודוויג השלישי, מלך בוואריה.

==ביוגרפיה==
אוגוסטה פרדיננדה נולדה ב-1 באפריל 1825 בפירנצה, ללאופולד השני, הדוכס הגדול של טוסקנה, ולמריה אנה, נסיכת סקסוניה, בתם של מקסימיליאן, נסיך הכתר של סקסוניה וקרולינה, נסיכת פארמה. אוגוסטה פרדיננדה קיבלה חינוך מדוקדק, וכבר בגיל צעיר פיתחה אהבה לאמנות ולמדעים.

ב-15 באפריל 1844 התחתנה אוגוסטה פרדיננדה עם לואיטפולד, נסיך בוואריה, בנו של לודוויג הראשון, מלך בוואריה. בתחילה התנגד חמיה לנישואין, משום שהייתה בסיכון לחלות בשחפת, אולם לבסוף אישר את הנישואין. לשניים נולדו 4 ילדים, ואוגוסטה פרדיננדה השקיעה בחינוכם, תוך שהיא משוחחת עימם באיטלקית בלבד. אוגוסטה פרדיננדה תמכה בשאיפותיו הפוליטיות של בעלה, ובמהלך מהפכות אביב העמים אף יצאה בגלוי נגד לולה מונטז - פילגשו של חמיה לודוויג הראשון, מלך בוואריה.

ב-26 באפריל 1864 מתה אוגוסטה פרדיננדה במינכן משחפת, והיא בת 39 בלבד.

==משפחתה==
ב-15 באפריל 1844 התחתנה אוגוסטה פרדיננדה עם לואיטפולד, הנסיך העוצר של בוואריה, בנו של לודוויג הראשון, מלך בוואריה, ממנו היו לה 4 ילדים:
* לודוויג השלישי, מלך בוואריה (1845–1921)
* לאופולד, נסיך בוואריה (1846–1930)
* תרזה, נסיכת בוואריה (1850–1925)
* ארנולף, נסיך בוואריה (1852–1907)

== אילן יוחסין ==

==קישורים חיצוניים==

* 

קטגוריה:בית הבסבורג
קטגוריה:ילידות 1825
קטגוריה:נפטרות ב-1864
קטגוריה:נפטרות משחפת
קטגוריה:נשות אצולה
אשר כהן (פסיכולוג)

אשר כהן הוא פרופסור מן המניין בחוג לפסיכולוגיה באוניברסיטה העברית בירושלים. נשיא האוניברסיטה העברית ה-14. מחקרו עוסק בפסיכולוגיה קוגניטיבית בכלל, ובקשב בפרט.

==ביוגרפיה==
כהן גדל בשכונת שמואל הנביא בירושלים במשפחה חרדית כאחד משבעה ילדים, מצד אביו הוא צאצא למשפחת ליפקין שגרה בחברון ובירושלים, אמו היא ילידת מאה שערים. את שירותו הצבאי עשה בחיל הקשר. הוא בוגר תואר ראשון בכלכלה באוניברסיטה העברית (1979) ותואר שני בפסיכולוגיה באותה אוניברסיטה (1983). הדוקטורט שלו הוא בפסיכולוגיה מאוניברסיטת אורגון (1987). לאחר שנתיים כפוסט-דוקטורט באוניברסיטת אורגון הוא מונה למרצה בכיר לפסיכולוגיה באוניברסיטת אינדיאנה ושימש בתפקיד זה בשנים 1989–1993. בשנת 1992 מונה למרצה בכיר במחלקה לפסיכולוגיה באוניברסיטה העברית. בשנת 1999 מונה לפרופסור חבר ובשנת 2005 לפרופסור מן המניין. כהן כיהן כראש החוג לפסיכולוגיה בשנים 2008–2012 ושימש כיושב ראש ארגון הסגל האקדמי הבכיר של האוניברסיטה. בשנת 2012 מונה לתפקיד רקטור האוניברסיטה. ב-1 בספטמבר 2017 החל לכהן כנשיאה ה-14 של האוניברסיטה העברית.

מחקרו עוסק במספר תחומים בפסיכולוגיה קוגניטיבית ובהם: קשב, ביצוע מטלות, תפיסה-פעולה ולמידה אימפליציטית ובקשרים שבין מערכת התפיסה האנושית למנגנוני התגובה של האדם, במצבים בהם נדרשת תגובה מוטורית מהירה במיוחד. פרופ' כהן פיתח מודל תאורטי המנבא בהצלחה באילו מצבים ביצוע שתי מטלות במקביל כרוך בירידת יכולת ובאילו לא.

ב-15 ביולי 2020 נבחר כהן לשמש כיו"ר ועד ראשי האוניברסיטאות. בעקבות התפטרות פרופ' רון רובין מהתפקיד.

== חיים אישיים ==
כהן נשוי לגבריאלה, נגנית אבוב גרמנייה ומורה בקונסרבטוריון הישראלי למוזיקה שהכיר בארץ.

==קישורים חיצוניים==

* [https://web.archive.org/web/20181214065501/https://new.huji.ac.il/page/35721 נשיא האוניברסיטה], באתר האוניברסיטה העברית
* [http://micro5.mscc.huji.ac.il/~acohenlab/index.html אתר המעבדה לקשב וביצועים שפרופ' כהן מנהל], באתר האוניברסיטה העברית
* [http://www.huji.ac.il/dataj/controller/ihoker/MOP-STAFF_LINK?sno=5773907 עמוד ברשות למחקר ולפיתוח באוניברסיטה העברית] 
* [https://scholars.huji.ac.il/jbc/people/prof-asher-cohen-0 פרופיל של פרופ' כהן], באתר קהילת המוח הירושלמית 
* [https://scholar.google.com/citations?user=ALOhVIMAAAAJ מחקריו של פרופ' כהן], באתר גוגל סקולר 
* 
* 

==הערות שוליים==

קטגוריה:סגל האוניברסיטה העברית בירושלים: פסיכולוגיה
קטגוריה:פסיכולוגים קוגניטיביים
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת אורגון
קטגוריה:סגל אוניברסיטת אינדיאנה
קטגוריה:רקטורי האוניברסיטה העברית בירושלים
קטגוריה:נשיאי האוניברסיטה העברית בירושלים
קטגוריה:משפחת ליפקין (פעלז)
גביע אפריקה לאומות 1980

גביע אפריקה לאומות 1980 היה הטורניר השנים עשר של אליפות אפריקה לאומות, אליפות הכדורגל של אפריקה שמאורגנת על ידי קונפדרציית הכדורגל של אפריקה (CAF). הטורניר נערך בניגריה בין ה־8 ל-22 במרץ 1980. בטורניר הגמר השתתפו 8 קבוצות שחולקו לשני בתים של ארבע נבחרות כל אחד. שתי הראשונות בכל בית עלו לחצי הגמר. ניגריה זכתה באליפות הראשונה בתולדותיה לאחר שנצחה במשחק הגמר את אלג'יריה 3–0.

== הנבחרות ==
{| class="wikitable sortable" style="text-align: center;"
! נבחרת
! סיבת העפלה
! מספר הופעות בטורניר
! הופעה אחרונה בטורניר
! הישג שיא (עד תחילת הטורניר)
|-
| align="right" |
|מארחת הטורניר
|3
|1978
|מקום שלישי (1976, 1978)
|-
| align="right" |
|מנצחת גביע אפריקה לאומות 1978
|5
|1978
|אלופת אפריקה (1963, 1965, 1978)
|-
| align="right" |
|העפלה מהמוקדמות
|3
|1978
|אלופת אפריקה (1976)
|-
| align="right" |
|העפלה מהמוקדמות
|7
|1976
|אלופת אפריקה (1957, 1959)
|-
| align="right" |
|העפלה מהמוקדמות
|3
|1976
|מקום שני (1976)
|-
| align="right" |
|העפלה מהמוקדמות
|4
|1974
|מקום שלישי (1965, 1968, 1970)
|-
| align="right" |
|העפלה מהמוקדמות
|1
|1968
|שלב הבתים (1968)
|-
| align="right" |
|העפלה מהמוקדמות
|0
|
|
|}

== שלב הבתים ==

=== בית א' ===
המשחקים שוחקו באצטדיון הלאומי לאגוס, לאגוס.

=== בית ב' ===
המשחקים שוחקו באצטדיון אובאפמי אוולווו (Obafemi Awolowo), איבדאן.

== שלבי הנוק-אאוט ==

== קישורים חיצוניים ==
* [http://www.rsssf.com/tables/80a.html מידע מאתר RSSSF]

1980
קטגוריה:תחרויות כדורגל ב-1980
קטגוריה:ניגריה: ספורט
מרווין פלטנהארדט

מרווין פלטנהארדט (בגרמנית: Marvin Plattenhardt, נולד ב-26 בינואר 1992 בפילדרשטאט שבגרמניה) הוא כדורגלן גרמני המשחק בעמדת המגן השמאלי בהרטה ברלין ובנבחרת גרמניה.

==קריירת מועדונים==
פלטנהארדט החל לשחק בנוער של נירנברג בשנת 2008, כאשר היה בן 16. כעבור שנתיים החל לשחק בקבוצת המילואים של המועדון, בשורותיה ערך 46 הופעות. במקביל, החל פלטנהארדט לשחק בהדרגה בקבוצה הבוגרת של נירנברג. פלטנהארדט ונירנברג סיימו בשלוש עונותיו הראשונות בקבוצה במרכז הטבלה. בעונת 2013/14 נשרו נירנברג ופלטנהארדט לליגת הבונדסליגה השנייה, ופלטנהארדט עזב את המועדון.

בקיץ 2014 חתם פלטנהארדט בהרטה ברלין. בעונתו הראשונה במועדון, עונת 2014/15, פלטנהארדט והרטה סיימו במקום ה-15, מרחק נקודה אחת בלבד מירידת ליגה. בעונה זו ערך פלטנהארדט 15 הופעות ליגה. בעונת 2015/16 פלטנהארדט הפך לשחקן הרכב קבוע בקבוצה, כשהוא משתף פעולה בהגנה עם מיטשל וייזר, ג'ון אנתוני ברוקס ופביאן לוסטנברגר. עונה זו התחילה היטב עבור פלטנהארדט והרטה, אך הקבוצה איבדה גובה בסיבוב השני וסיימה רק שביעית בבונדסליגה. בעונת 2016/17 המשיך פלטנהארדט להציג יכולת טובה, ואף זכה לזימון לנבחרת גרמניה.

==קריירה בינלאומית==
פלטנהארדט שיחק בכל הנבחרות הצעירות של גרמניה, ובשנת 2009 זכה באליפות אירופה עד גיל 17 עם נבחרת גרמניה עד גיל 17, לאחר ניצחון 1–2 בהארכה על הנבחרת המקבילה של הולנד. בשנת 2017 זומן על ידי המאמן יואכים לב לסגל נבחרת גרמניה הבוגרת לגביע הקונפדרציות 2017. ביוני 2017 ערך פלטנהארדט את הופעת הבכורה שלו בנבחרת גרמניה בתיקו 1-1 מול נבחרת דנמרק במשחק ידידות. פלטנהארדט החליף במשחק זה את יונאס הקטור בדקה ה-88. ביוני 2018 הוכרז כי פלטנהארדט יהיה חלק מהסגל הגרמני הסופי למונדיאל 2018. פלטנהארדט פתח בהרכב במשחק הראשון של גרמניה, בו הפסידה גרמניה 0–1 לנבחרת מקסיקו, והוחלף במשחק זה על ידי מריו גומז. פלטנהארדט לא שיחק בשני המשחקים האחרים של שלב הבתים, שבסיומו הודחה גרמניה מהמונדיאל באופן מפתיע.

==תארים==
עם נבחרת גרמניה עד גיל 17:
* אליפות אירופה לאומות עד גיל 17 (2009): מקום ראשון

== קישורים חיצוניים ==

קטגוריה:מגני כדורגל גרמנים
קטגוריה:כדורגלני נירנברג
קטגוריה:כדורגלני הרטה ברלין
קטגוריה:כדורגלני נבחרת גרמניה
קטגוריה:כדורגלנים גרמנים
קטגוריה:כדורגלני גביע הקונפדרציות 2017
קטגוריה:כדורגלני מונדיאל 2018
קטגוריה:גרמנים שנולדו ב-1992
שושנה שטרן

שושנה שטרן (א' בכסלו תרס"ו – כ"ב בטבת תש"ח, 29 בנובמבר 1905 – 4 בינואר 1948) הייתה עורכת דין, מראשונות עורכות הדין ביישוב בתקופת המנדט הבריטי. בלטה בהגנתה על נשים מוכות, בהקמת משמר אזרחי בשכונתה וכחברה פעילה בהגנה.

==קורות חיים==
נולדה בעיר דבינסק בלטביה, להוריה הלל, עורך דין, ורבקה מינקוביץ. את לימודי בית הספר היסודי והתיכון השלימה בעיר הולדתה.

בשנת 1919 עלתה לישראל ובשנת 1926 נישאה לדוד שטרן דוד היה יזם ואגרונום שעבד עם עקיבא אטינגר. היה מנהל המחלקה החקלאית בסוכנות. לאחר נישואיה המשיכה את לימודיה בבית הספר המנדטורי למשפטים בירושלים. הייתה אחת הראשונות בארץ שהוסמכה כעורכת דין.

בתום לימודיה הצטרפה כשותפה למשרד עורכי הדין של אביה, הלל מינקוביץ.

==פעילות מקצועית וציבורית==
שמשה כעורכת הדין של ויצו. במסגרת עבודתה זו הגנה, כאביה הלל, על נשים מוכות ומקופחות. במקביל הייתה חברה פעילה בארגון התאחדות נשים לשיווי זכויות.

כעורכת דין ופעילה בהגנה, עבדה מול המוסדות המשפטיים של המנדט הבריטי. בביתה היה סליק ובו הוסתר נשק של ההגנה.

כן הייתה פעילה בוועד השכונה בתלפיות ודאגה לצורכי התושבים בה, הקימה, ארגנה ועמדה בראש שמירה אזרחית, בו התנדבו גם נשים. טיפלה בחידוש התחבורה הסדירה אל שכונתה וממנה, שרות אשר נפגע בעקבות החלטת האו"ם על חלוקת ארץ ישראל בכ"ט בנובמבר 1947

==הירצחה==

ביום 30 בדצמבר 1947 חזרה שושנה לביתה ממרכז ירושלים באוטובוס של חברת המקשר שהיה חלק משיירת אוטובוסים. ליד בית המדפיס הממשלתי, בקרבת שכונת אבו תור נתקלה השיירה במארב ערבי. שלושה מנוסעי האוטובוס, ביניהם שושנה, נפגעו. שושנה מתה מפצעיה כעבור חמישה ימים, בכ"ב בטבת תש"ח (04.01.1948)<ref></ref>. היא נקברה בבית העלמין בהר הזיתים. הותירה אחריה את בעלה דוד ואת שתי בנותיה תמר ורבקה.

==קישורים חיצוניים==
* [http://jpress.org.il/olive/apa/nli_heb/?href=HBKR%2F1948%2F01%2F08&page=2#panel=search&search=1 מכתבה האחרון של שושנה. הבקר, 8 בינואר 1948 עמוד 3]
* [http://mountofolives.co.il/he/איתור-קבר/ כרטיס נפטר: שושנה שטרן] באתר הר הזיתים - מרכז מידע

==הערות שוליים==

קטגוריה:עורכי דין ביישוב
קטגוריה:חללי טרור ביישוב
קטגוריה:תלפיות: אישים
קטגוריה:ערכים שנוצרו במסגרת תחרות "הנשים שלא הכרתם" - 2017
קטגוריה:יהודים הקבורים בהר הזיתים: חלקת קהילת ירושלים
קטגוריה:ארץ-ישראלים שנולדו ב-1905
קטגוריה:ארץ-ישראלים שנפטרו ב-1948
מרדכי יהלמשטיין

מרדכי יהלֹמשטיין (באנגלית: Mordecai Jalomstein; ה'תקצ"ח, 1838, סובאלק, רוסיה – כ' באב ה'תרנ"ז, 18 באוגוסט 1897, ניו יורק) היה מו"ל ועורך עיתונות יהודי אמריקאי ממוצא ליטאי שפעל בניו יורק במחצית השנייה של המאה ה-19. הרבה לכתוב בשמות עט, הבולטים שבהם: איש ימיני ויש"ן.

==קורות חיים==
נולד בעיירה סובאלק שבמערב רוסיה (בצפון-מזרח פולין של ימינו), בן לרב דוד יהלמשטיין. בגיל 12 (1850) נסע ללמוד בישיבתו של הרב משה יצחק אביגדור בסייני, ובה למד בשלוש השנים הבאות. במקביל קיבל שיעורים פרטיים בשפות העולם ובמדעים בבית קרובו הגביר יחזקאל ליפסקי.

לאחר נישואיו היגר לפריז והתרועע עם שניאור זק"ש. זמן מה התגורר ברמסגייט שבאנגליה והתיידד עם אליעזר הלוי מזכירו של משה מונטיפיורי. משם עבר לגור בוורשה והתמנה כמגיה בבית הדפוס של דודו העשיר, אבלי מרקזאהן.

ב-1870 היגר לארצות הברית. שם הוציא לאור יחד עם צבי הירש ברנשטיין את כתב העת העברי "הצופה בארץ החדשה" . הוא שימש בעת ובעונה אחת עורך העיתון וסַדָּר הדפוס שלו. ב-1873 החל לפרסם עיתון ביידיש בשם "נויאָרקער איזראעליט", ושנה לאחר מכן ניסה לחדש עם גיסו כתריאל צבי שרהזון (בעל אחותו באשא-בתיה) את ה"טעגליכע גאזעטן" כיומון; עיתון זה החל לצאת שנים אחדות קודם לכן כיומון, אך לא הצליח במתכונת זו והפך לשבועון. עם הצטרפותו של יהלמשטיין כעורך, חידשו השניים את הופעת הגאזעטן כיומון, אך הניסיון נכשל וכעבור שלושה חדשים חזר כתב העת למתכונת של שבועון. בגאזעטן, כלל יהלמשטיין מדור סאטירה בלשון תלמודית שנכתב בעברית. במקביל המשיך לפרסם פיליטונים ומאמרים שונים בעיתון "המליץ" ובעיתונים נוספים, בדרך כלל תחת פסבדונים כמו "איש ימיני" או "יש"ן".

ב-1882 היה ממייסדי חברת "שוחרי שפת עבר" בניו יורק וכיהן כמזכיר החברה.

==קישורים חיצוניים==
* 
* 
* 
* 

==הערות שוליים==

קטגוריה:מהגרים מפולין לארצות הברית
קטגוריה:יהודים ליטאים
קטגוריה:עורכי עיתונים יהודים אמריקאים
קטגוריה:מו"לים יהודים אמריקאים
קטגוריה:אמריקאים שנולדו ב-1835
קטגוריה:אמריקאים שנפטרו ב-1897
גביע אפריקה לאומות 1982

גביע אפריקה לאומות 1982 היה הטורניר השלושה עשר של אליפות אפריקה לאומות, אליפות הכדורגל של אפריקה שמאורגנת על ידי קונפדרציית הכדורגל של אפריקה (CAF). הטורניר נערך בלוב בין ה־5 ל-19 במרץ 1982. בטורניר הגמר השתתפו 8 קבוצות שחולקו לשני בתים של ארבע נבחרות כל אחד. שתי הראשונות בכל בית עלו לחצי הגמר. גאנה זכתה באליפות הרביעית בתולדותיה לאחר שנצחה במשחק הגמר את המארחת לוב 7–6 בפנדלים לאחר שהמשחק הסתיים ב-1–1.

== הנבחרות ==
{| class="wikitable sortable" style="text-align: center;"
! נבחרת
! סיבת העפלה
! מספר הופעות בטורניר
! הופעה אחרונה בטורניר
! הישג שיא (עד תחילת הטורניר)
|-
| align="right" |
|מארחת הטורניר
|0
|
|
|-
| align="right" |
|מנצחת גביע אפריקה לאומות 1980
|4
|1980
|אלופת אפריקה (1980)
|-
| align="right" |
|העפלה מהמוקדמות
|6
|1980
|אלופת אפריקה (1963, 1965, 1978)
|-
| align="right" |
|העפלה מהמוקדמות
|8
|1976
|אלופת אפריקה (1962)
|-
| align="right" |
|העפלה מהמוקדמות
|2
|1972
|מקום שלישי (1972)
|-
| align="right" |
|העפלה מהמוקדמות
|4
|1978
|מקום שני (1965)
|-
| align="right" |
|העפלה מהמוקדמות
|2
|1980
|מקום שני (1980)
|-
| align="right" |
|העפלה מהמוקדמות
|2
|1978
|מקום שני (1974)
|}

== שלב הבתים ==
=== בית א' ===
המשחקים שוחקו באצטדיון טריפולי.

=== בית ב' ===
המשחקים שוחקו באצטדיון 28 במרץ, בנגאזי.

== שלבי הנוק-אאוט ==

== קישורים חיצוניים ==
* [http://www.rsssf.com/tables/82a.html מידע מאתר RSSSF]

1982
קטגוריה:תחרויות כדורגל ב-1982
קטגוריה:לוב: ספורט
מריה תרזה מאוסטריה-אסטה (1849–1919)

מריה תרזה מאוסטריה-אסטה (בגרמנית: Marie Therese von Österreich-Este; 2 ביולי 1849 – 3 בפברואר 1919), הייתה אשתו של לודוויג השלישי, מלך בוואריה.

==ביוגרפיה==
מריה תרזה נולדה ב-2 ביולי 1849 בברין, לפרדיננד קרל ויקטור, ארכידוכס אוסטריה-אסטה, בנו של פרנץ הרביעי, דוכס מודנה, ולאליזבת פרנציסקה, ארכידוכסית אוסטריה, בתם של הארכידוכס יוזף, פלטין הונגריה ומריה דורותיאה, דוכסית וירטמברג. כשהייתה בת 5 חודשים מת אביה מטיפוס, ובשנת 1854 התחתנה אמה שוב עם קרל פרדיננד, ארכידוכס אוסטריה. מריה תרזה למדה במהלך חייה לדבר באופן שוטף בגרמנית, הונגרית, צ'כית, צרפתית ואיטלקית.

ביוני 1867 פגשה מריה תרזה בווינה את לודוויג, נסיך בוואריה, ששהה בעיר בהלווייתה של בת דודתו, מתילדה, ארכידוכסית אוסטריה (בתה של אחות אביו הילדגרד, נסיכת בוואריה). השניים התאהבו זה בזו, וב-20 בפברואר 1868 התחתנו בווינה. בתחילה כעס פרנץ יוזף, קיסר אוסטריה על החלטתה, משום שרצה שתינשא עם פרדיננד הרביעי, הדוכס הגדול של טוסקנה, אולם לבסוף השלים עם העניין. אחרי נישואיה בילתה מריה תרזה את רוב הזמן בגידול 13 ילדיה, ובני הזוג חיו חיים צנועים ללא משכורת רשמית, למרות שצפוי היה כי הם ייהפכו בעתיד למלכי בוואריה. המשפחה התגוררה באחוזתם בלווטשטן שבדרום מינכן, שם היו למריה תרזה גני הוורדים המפורסמים שלה.

בשנת 1875 מת דודה פרנץ החמישי, דוכס מודנה, ומריה תרזה הפכה לטוענת לכתר הבריטי, אך כמו שאר המונרכים היעקוביטים מאז מותו של הנרי בנדיקט סטיוארט, לא ניסתה לפעול כדי להשיגו.

בשנת 1913 הודח בן דודו של בעלה - אוטו, מלך בוואריה, ובעלה הוכתר כלודוויג השלישי, מלך בוואריה. מריה תרזה הייתה המלכה הקתולית הראשונה של בוואריה, ובשנת 1914 קיימה עם בעלה חגיגות גדולות לרגל היובל המלכותי בבוואריה.

במהלך מלחמת העולם הראשונה הייתה מריה תרזה פטריוטית גדולה, ואף תמכה בקיסרות ההבסבורגית. בנוסף היא עודדה את נשות בוואריה לתמוך בחיילים על ידי אספקת מזון ובגדים עבורם, ואף נהגה לבקר חיילים פצועים. ב-7 בנובמבר 1918 פרצה בבוואריה המהפכה הגרמנית, ובעקבות כך ברחו לודוויג ומריה תרזה מבוואריה, בתקווה שמדובר באירוע חולף. אולם ב-13 בנובמבר לאחר תבוסת גרמניה במלחמת העולם הראשונה, התפטר לודוויג מהמלוכה. עד מהרה התדרדרה בריאותה של מריה תרזה, וב-3 בפברואר 1919 היא מתה בטירת וילדנווארט, חימגאו.

==משפחתה==
ב-20 בפברואר 1868 התחתנה מריה תרזה עם לודוויג השלישי, מלך בוואריה, ממנו היו לה 13 ילדים:
* רופרכט, נסיך הכתר מבוואריה (1869–1955)
* אדלגונדה, נסיכת בוואריה (1870–1958), התחתנה עם וילהלם, נסיך הוהנצולרן
* מריה לודוויגה, נסיכת בוואריה (1872–1954), התחתנה עם הנסיך פרדיננדו פיו, דוכס קלבריה
* קרל, נסיך בוואריה (1874–1927)
* פרנץ, נסיך בוואריה (1875–1957), התחתן עם איזבלה אנטוניה, נסיכת קרוי
* מתילדה, נסיכת בוואריה (1877–1906), התחתנה עם לודוויג גסטון, נסיך סקסוניה-קובורג-גותה
* וולפגנג, נסיך בוואריה (1879–1895)
* הילדגרד מריה, נסיכת בוואריה (1881–1948)
* נוטבורגה, נסיכת בוואריה (1883)
* וילטורד, נסיכת בוואריה (1884–1975), התחתנה עם וילהלם קרל, דוכס אוראך
* הלמטורד, נסיכת בוואריה (1885–1977)
* דיטלינדה, נסיכת בוואריה (1888–1889)
* גונדלינדה, נסיכת בוואריה (1891–1983), התחתנה עם יוהאן גאורג, רוזן פרייזינג-ליכטנג-מוס

== אילן יוחסין ==

==קישורים חיצוניים==

* 

קטגוריה:בית הבסבורג
קטגוריה:בית אוסטריה-אסטה
קטגוריה:ילידות 1849
קטגוריה:נפטרות ב-1919
פרדיננד קרל ויקטור, ארכידוכס אוסטריה-אסטה

פרדיננד קרל ויקטור, ארכידוכס אוסטריה-אסטה (20 ביולי 1821 – 15 בדצמבר 1849), היה בנו של פרנץ הרביעי, דוכס מודנה, ואביה של מריה תרזה, מלכת בוואריה.

== ביוגרפיה ==
פרדיננד קרל ויקטור נולד ב-20 ביולי 1821 במודנה, לפרנץ הרביעי, דוכס מודנה ולמריה ביאטריצ'ה, נסיכת סבויה בתם של ויטוריו אמנואלה הראשון, מלך סרדיניה ומריה תרזה מאוסטריה-אסטה, מלכת סרדיניה. בצעירותו התגייס פרדיננד קרל ויקטור לצבא האוסטרי, והשתתף במסעות הצבאיים בהונגריה ובאיטליה, ולבסוף אף הועלה לדרגת פלדמרשל-לוטננט.

ב-4 באוקטובר 1847 התחתן פרדיננד קרל ויקטור עם בת דודתו מדרגה שנייה אליזבת פרנציסקה, ארכידוכסית אוסטריה, בתם של הארכידוכס יוזף, פלטין הונגריה ומריה דורותיאה, דוכסית וירטמברג. בשנת 1849 נולדה בתם היחידה מריה תרזה מאוסטריה-אסטה, וב-15 בדצמבר אותה שנה מת פרדיננד קרל ויקטור מטיפוס. בשנת 1854 התחתנה אלמנתו שוב עם קרל פרדיננד, ארכידוכס אוסטריה, בנו של הארכידוכס קרל, דוכס טשן. בשנת 1868 התחתנה בתו עם לודוויג, נסיך בוואריה, ובשנת 1913 הוכתרה למלכת בוואריה.

== אילן יוחסין ==

== קישורים חיצוניים ==

* [http://www.thepeerage.com/p11157.htm#i111570 פרדיננד קרל ויקטור, ארכידוכס אוסטריה-אסטה]
* 

קטגוריה:אבירי מסדר גיזת הזהב
קטגוריה:בית הבסבורג
קטגוריה:בית אוסטריה-אסטה
קטגוריה:אוסטרים שנולדו ב-1821
קטגוריה:אוסטרים שנפטרו ב-1849
אוכלי נמלים

[[דוב נמלים גדול ניזון מטרמיטים.]]
סרטביש שתפס טרמיט מכונף]]
אוכלי נמלים (Myrmecophagy; ביוונית עתיקה: "murmēx" - נמלים, "phagein" - לאכול) הם קבוצת בעלי חיים אוכלי חרקים הניזונים מאכילת חרקים חברתיים כמו נמלים וטרמיטים ומותאמים לאכילתם המיוחדת. למרות שהמונח קרוי אוכלי נמלים הוא מתכוון גם להרגלים של תזונת טרמיטים, בשל הרגליהם הדומים.

נמלים וטרמיטים מתקבצים יחדיו בתלים וקנים מתחת או מעל לאדמה ולעיתים גם על עצים או סלעים, בחבורות גדולות המכילות חברים הבנויים בצורות שונות, ביניהם: מלכה, פועלים וחיילים וכן זכרים בעונת הרבייה. ציידי נמלים צריכים לחדור את החיילים הקשוחים המתנפלים על הטורף ולעיתים מרססים אותו בחומצה או חומרים רעילים. עם זאת הם בולטים בשטח וקטנים ביותר.

אכילת נמלים נפוצה אצל מינים מסוימים של זוחלים ודו-חיים כמו איגואנה מקרינה, נחשים עיוורים, כמה מיקרוהיליים צרי פה, דנדרובטיים ומולך קוצני. כמה ציפורי שיר כמו ציפורי נמלים, פלומגביים, פיטות נמלים ונקרים מהסוג Colaptes חוטפים נמלים הצועדות ביער או מתלוות לנמלים ציידות שונות. המין מירמקוסיקלה פורמיקיבורה מתלווה לאוכלי נמלים גדולים כמו פנגולין או שנבוב וחוטף טרמיטים אחרי שסעדו.

מבין היונקים, ישנם כמה יונקים שהתפתחו לאכילת נמלים: דובי נמלים, פנגולינאים, ארמדילאים, שנבוב, צבועון הרעמה, דוב שפתני, יונקי כיס כמו הנומבט, קיפודן נמלים אוסטרלי ועוד קיפודניים. כל אלה משתמשים בלשון דביקה ומוארכת כדי לאסוף אליהם את טרמיטים והנמלים. גם השימפנזה משתמש בזרדים כדי להוציא חיילי נמלים להיאחז בזרד ואז דג אותם במהירות.

טורפים נוספים של נמלים הם חסרי חוליות שונים. חלק מהם מתחקים לנמלים כחקיינות אגרסיבית במטרה להידמות להם ואז לטרוף אותם. פעולה זו נקראת חקיינות נמלים ובה משתמשים כמה מינים של עכבישים ממשפחת הנמלניים, כמה קופצניים וגם כמה צרעות. כמה עכבישים בני משפחת הכדורניים גם מכינים רשתות מיוחדות לתפיסת נמלים.

חסרי חוליות נוספים המתמחים בטריפת נמלים הם טורפניתיים, גמלי שלמה, גחליליות, חיפושיות ממשפחת הרצניתיים, חיפושית ראש-פנס, ארינמליים, זבובי Vermileonidae, זחלי רחפניים, זחלי פרפרים ממשפחת הכחליליים וצרעות טפיליות שונות. נמלים וטרמיטים יכולים להיטרף גם בידי נמלים אחרות כמו נמלי גדוד או מגפונרה. 

אוכלי נמלים נוספים כוללים צמחים טורפים כמו דיונאת הזבובים וכדניות ואף כמה פטריות טורפות כמו Cordyceps. גם מספר אנשים ניזונים מנמלים וטרמיטים במיוחד מנמלי דבש .

==ראו גם==
* אוכלי חרקים
* דובי נמלים

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:קרניבורים
סרטן גדודי

סרטן גדודי (שם מדעי: Mictyris) הוא סוג יחיד במשפחתו של סרטן מסדרת מעשירי רגל המצוי בחופים טרופיים באזור האינדו-פסיפי.

אלו סרטנים קצרי בטן צבעוניים (בצבע כחול-צהוב) החיים על החול, יוצאים בשעות השפל בלהקות וצועדים לאורך החול או הבוץ הלח תוך כדי שהם מסננים יצורים קטנים וארגניזמים מיקרוסקופיים בפיהם ויוצרים בועות בסיום האכילה אשר נותרות על החול עד לבא הגאות, בה הסרטנים חוזרים למחילותיהם. סרטנים אלה קטנים ואורכם רק 2 ס"מ. הם קטנים ואיטיים מאוד ואין להם כמעט הגנה מטורפים למעט מספרם הגדול.

==מינים==
* Mictyris brevidactylus
* Mictyris guinotae
* Mictyris livingstonei
* Mictyris longicarpus
* Mictyris occidentalis
* Mictyris platycheles
* Mictyris thailandensis

==קישורים חיצוניים==

סרטני גדוד צועדים על החול
קטגוריה:בעלי חיים שתוארו ב-1806
קטגוריה:טקסונים שתוארו בידי פייר אנדרה לטריי
קטגוריה:סרטנים קצרי בטן
קטגוריה:בעלי חיים בחופים
סרטן בועות חול

סרטן בועות חול הוא שם כולל של סרטנאים ממשפחת Dotillidae ומהסוג Scopimera ו-Dotilla החי בחולות החופים הטרופיים באזור האינדו-פסיפי. הם מזכירים מאוד את בני המשפחה Porcellanidae.

סרטן זה מגיע לאורך של 1 ס"מ והוא בעל שריון שטוח עם רגליים בעלות בלוני גז קטנים. הם בעלי צבעים אפורים או כחולים דהויים. סרטנים אלה מופיעים ברחבי החופים החוליים ויוצאים החוצה בשעות השפל, אז הם מסננים עם לסתותיהם יצורים מיקרוסקופיים מהחול ומעלים את השאר כבועות עגלגלות של חול. סרטנים אלה מאוד נפוצים ויוצרים יחדיו הרבה מאוד כדורי בועות עד לבוא הגאות שמרטיבה אותם ומחזירה את הסרטנים למחילותיהם.

==מינים==

==קישורים חיצוניים==

קטגוריה:סרטנים קצרי בטן
קטגוריה:בעלי חיים בחופים
האזור האינדו-פסיפי

מפה של האזור האינדו-פסיפי
האזור האינדו-פסיפי (Indo-Pacific) הוא אזור המאפיין את קווי הגבול שבין האוקיינוס השקט לבין האוקיינוס ההודי. האזור כולל את האזור הטרופי של האוקיינוס ההודי ואת מרכז ומערב האוקיינוס השקט ואת הימים הטרופיים השוכנים בהם, אך לא את האזורים הממוזגים או הקוטביים של האוקיינוס ההודי או את האוקיינוס השקט שסמוך לחופי אמריקה. האזור נמצא בתחומן של שלוש יבשות: אפריקה, אסיה ואוסטרליה וכולל את האיים השוכנים בהן, בעיקר אינדונזיה, השוכנת בקו הגבול בין האוקיינוסים.

האזור מושפע מנופים טרופיים וממגוון בעלי חיים המצויים רק בשני אוקיינוסים אלה אך לא באוקיינוס האטלנטי או בכמות פחותה יותר. למעשה אלו האזורים העשירים ביותר בשוניות אלמוגים ובמיני דגים טרופיים. באזור נמצאו 500 מינים של אלמוגי שוניות לעומת רק 50 במערב האוקיינוס האטלנטי ו־3,000 מיני דגים לעומת אזור הדיג של מערב האוקיינוס האטלנטי הכולל 1,200 מינים.

<gallery>
קובץ:White sand in Sikuai island.JPG|חוף ים טרופי בסומטרה
קובץ:Mahai'ula Bay Bay, Kailua-Kona (504656) (23522659034).jpg|חוף ים בהוואי
קובץ:Kanyakumari - panoramic view.png|חוף הים בטאמיל נאדו, הודו
קובץ:Corals between Gam and Waigeo, Raja Ampat.jpg|שונית אלמוגים באינדונזיה
</gallery>
==קישורים חיצוניים==

קטגוריה:האוקיינוס השקט
קטגוריה:האוקיינוס ההודי
קטגוריה:אזורים אקולוגיים ימיים
פרנץ הרביעי, דוכס מודנה

פרנץ הרביעי, דוכס מודנה (בגרמנית: Franz IV. von Österreich-Este; 6 באוקטובר 1779 - 21 בינואר 1846), היה דוכס מודנה בין השנים 1814–1846.

== ביוגרפיה ==
פרנץ נולד ב-6 באוקטובר 1779 במילאנו לפרדיננד, ארכידוכס אוסטריה, מושל מילאנו ובנה של מריה תרזה, ולמריה ביאטריצ'ה ד'אסטה, דוכסית מאסה, בתם של ארקולה השלישי ד'אסטה, דוכס מודנה ומריה תרזה צ'יבו-מאלספינה, דוכסית מאסה.

בעקבות פלישת נפוליאון למילאנו בשנת 1796 ברחה המשפחה מפני הכוחות הצרפתים. גם סבו ארקולה השלישי ד'אסטה, דוכס מודנה ברח ממודנה, שהצטרפה לרפובליקה הצ'יסאלפינית. בשנת 1805 מת סבו ארקולה השלישי, ואביו קיבל את הטענה לדוכסות מודנה, אולם אביו מת שנה לאחר מכן ופרנץ הפך לטוען לכתר.

ב-20 ביוני 1812 התחתן פרנץ עם אחייניתו מריה ביאטריצ'ה, נסיכת סבויה, בתם של ויטוריו אמנואלה הראשון, מלך סרדיניה ואחותו מריה תרזה מאוסטריה-אסטה, מלכת סרדיניה, ממנה נולדו לו 10 ילדים. בקונגרס וינה בשנת 1814 קיבל פרנץ את דוכסות מודנה, ולאחר מות אמו בשנת 1829 ירש אף את דוכסות מאסה וקרארה.

פרנץ היה אציל בעל שאיפות, וקיווה להפוך למלכה של צפון איטליה כולה. בשנת 1826 הוא הבהיר כי לא יפעל נגד המטיפים לאיחוד איטליה, והצהרתו זו הביאה לפעילות מהפכנית בשטח שבשליטתו.

בשנת 1830 אירעה מהפכת יולי בצרפת. המהפכנים הכריחו את שארל העשירי, מלך צרפת להתפטר, והושיבו על כיסאו את לואי פיליפ, מלך הצרפתים. לואי פיליפ הבטיח למהפכנים האיטלקים, כצ'ירו מנוטי, כי יתערב אם יתקוממו נגד האוסטרים, ואלו ישלחו חיילים לדיכוי המרד. מנוטי הכריז על מרד במודנה ב-3 בפברואר 1831, אך פרנץ שחשש לכיסאו, יצא לגלות במנטובה, התנער מתמיכתו במורדים, והסתייע בחיילים אוסטרים על מנת לדכא את מנוטי ואנשיו. מנוטי נתפס והוצא להורג. היה זה סופו של הרעיון כי הממלכה המאוחדת תתרכז סביב בית האצולה של דוכסות מודנה.

ב-21 בינואר 1846 מת פרנץ במודנה, ובנו פרנץ החמישי, דוכס מודנה עלה לשלטון במקומו.

== משפחתו ==
ב-20 ביוני 1812 התחתן פרנץ עם מריה ביאטריצ'ה, נסיכת סבויה, בתם של ויטוריו אמנואלה הראשון, מלך סרדיניה ומריה תרזה מאוסטריה-אסטה, מלכת סרדיניה, ממנה נולדו לו 4 ילדים:
* מריה תרזה, ארכידוכסית אוסטריה-אסטה (1817–1886), התחתנה עם אנרי, רוזן שאמבור
* פרנץ החמישי, דוכס מודנה (1819–1875), התחתן עם אדלגונדה, נסיכת בוואריה
* פרדיננד קרל ויקטור, ארכידוכס אוסטריה-אסטה (1821–1849), התחתן עם אליזבת פרנציסקה, ארכידוכסית אוסטריה
* מריה ביאטריקס, ארכידוכסית אוסטריה-אסטה (1824–1906), התחתנה עם חואן, רוזן מונטיסון

== אילן יוחסין ==

== קישורים חיצוניים ==

{| class="wikitable" style="text-allign:center;margin:auto;"
|-
| colspan="3" align="center"| פרנץ הרביעי, דוכס מודנה בית הבסבורג נולד:6 באוקטובר 1779 מת:21 בינואר 1846
|-
| rowspan="1" align="center"| ארקולה השלישי
| rowspan="1" align="center"| דוכסות מודנה 1814–1846
| rowspan="1" align="center"| פרנץ החמישי
|}

קטגוריה:ערכים שבהם תבנית בריטניקה אינה מתאימה
קטגוריה:בית הבסבורג
קטגוריה:בית אוסטריה-אסטה
קטגוריה:ילידי 1779
קטגוריה:איטלקים שנפטרו ב-1846